Как се предава COVID-19 и как можете да се предпазите от него?
COVID-19 е инфекциозно заболяване, причинено от нов коронавирус, който се наблюдава за пръв път при хората.
Предава се от човек на човек, главно чрез респираторни капки, когато заразен човек говори, кашля или киха.
Тези капки могат да попаднат върху устата или носа на хората, намиращи се наблизо.
Те са твърде тежки, за да се предадат далеч по въздуха.
Обикновено изминават разстояние от 1 метър и бързо се установяват върху повърхности.
Това е причината, поради която предаването от човек на човек се случва главно чрез близък контакт.
Все още не е установено колко дълго вирусът може да оцелее върху повърхност.
Затова е препоръчително редовно да почиствате повърхностите, особено тези, които са в близост до хора, заразени с COVID-19.
Поставяме ръцете си върху повърхности, които е възможно да са заразени с вируса.
Затова трябва да избягвате да докосвате носа, очите и устата си,
тъй като можете да предадете вируса чрез замърсените си ръце.
Когато кашляте или кихате, покрийте устата си с вътрешността на лакътя си.
Или използвайте носна кърпичка.
В случай, че сте използвали кърпичка, изхвърлете я незабавно в затворен кош за боклук.
Най-ефективният начин да предотвратите предаването на коронавируса, е да си миете ръцете често
с дезинфектант, базиран на алкохол или сапун и вода.
Тези мерки ще елиминират вируса, ако е попаднал върху ръцете ви.
Останете здрави и предотвратете разпространението на COVID-19.
Световна здравна организация